Mindora imperikolombo

La Mindora imperikolombo (Ducula mindorensis) estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas konata ankaŭ kiel Mindora zonvosta kolombo (Zonophaps mindorensis), Granda Mindora kolombo aŭ rozgorĝa imperikolombo, kaj estas endemia de la montoj de Mindoro en centro de Filipinoj kaj estas la plej granda kolombo en la lando atingante 50cm de longo.BirdLife International (2019) Species factsheet: Ducula mindorensis. Downloaded from http://www.birdlife.org on 15/10/2019

Ĝi estas klasita kiel Preskaŭ Minacata laŭ la IUKN Ruĝa Listo. BirdLife International (2016). "Ducula mindorensis". IUCN Red List of Threatened Species. 2016: e.T22691622A93318964. doi:10.2305/IUCN.UK.2016-3.RLTS.T22691622A93318964.en. Alirita la 11an de Novembro 2021.  Iliaj ĉefaj minacoj estas habitatoperdo kaj ĉasado. La IUKN Ruĝa Listo ĉirkaŭkalkulis la populacion je 800 ĝis 3 000 restantaj maturuloj.

 Aspekto 
La Mindoro imperia kolombo estas la plej granda filipina kolombo. Ĝi estas de 42 cm ĝis 50 cm longa. Ĝiaj flugiloj estas proksimume 24 cm longaj kaj ĝia vosto estas de 15 cm ĝis 17 cm longa. Ĝiaj frunto kaj gorĝo estas ambaŭ rozecgrizaj. La kapo, kolo kaj la plej multaj malsupraj partoj estas bluecgrizaj, plej malhelaj sur la ventro kaj sub la vosto. La malantaŭa kolo iras de malhelgriza al nigra ĉirkaŭ la supra parto de sia dorso. La cetero de la dorso kaj la internaj flugiloj iras de bronzecruĝa koloro al verda koloro. La plimulto de la supraj partoj de la birdo estas smeraldverda. Ĝi havas nigran ringon ĉirkaŭe kaj etendiĝantan malantaŭ la okulo. La vosto estas verdecnigra kun evidenta griza zono en la centro. La plumoj sub la vosto estas grizaj kun cinamokolora nuanco. Ili havas nigran bekon kaj iliaj kruroj estas rozruĝaj. Ĉe maskloj, la irisoj estas brilflavaj, kaj la palpebroj estas ruĝaj. Ĉe inoj, la irisoj estas brunflavaj, kaj la palpebroj estas flavoranĝaj. Neniu informo pri la plumaro de junuloj estis registrita.

 Taksonomio 
La Mindora imperikolombo estas birdo el la genro Ducula, konata ankaŭ kiel grupo konsistanta de imperiaj kolomboj. La specio Ducula mindorensis, iam konata kiel Carpophaga mindorensis kaj kiel Zonophaps mindorensis, estis por la unua fojo priskribita de John Whitehead en 1896. Kun Ducula radiata, ĝi formas superspecion. Oni konas ankaŭ ke ĝi estas tre rilata al  Ducula poliocephala kaj al Ducula forsteni, kaj tiuj tri specioj kune eble estas pli rilataj al la fruktokolomboj de la genro Ptilinopus ol al aliaj imperiaj kolomboj.

 Kutimaro 
La Mindora imperikolombo povas esti vidataj sole, en paroj aŭ en grupoj de ĝis kvar individuoj. Tiu specio kutimas ripozi kun Ducula poliocephala kaj Columba vitiensis en la kanopeo. Ili kutime estas nerimarkindaj, kio faras ilin malfacile observeblaj dum ripozo.

 Referencoj 

Eksteraj ligiloj
BirdLife Species Factsheet.

Kategorio:Kolombedoj
Kategorio:Birdoj de Azio
Kategorio:Birdoj de la Filipinoj